Farul - FCSB | Magicianul lui Hagi știe care e secretul pentru a răpune liderul Superligii României
Farul - FCSB, meci din etapa a doua a Superligii, e azi, de la 21:00, la Ovidiu.
Dina Grameni, mijlocașul cu gleznă fină de la Farul, e unul dintre jucătorii din Superliga cu centrări excelente cu piciorul stâng.
Farul - FCSB | Dina Grameni știe secretul pentru a lua cele trei puncte
Fotbalist exponențial și pentru naționala de tineret condusă de Daniel Pancu, constănțeanul crescut la Academia Hagi a devenit jucător determinant pentru gruparea de pe Litoral. Înaintea partidei din etapa a doua a play-off-ului Superligii, Grameni a făcut referire la meciuri din trecut contra formației care domină actuala ediție.
"Nu are cum să fie altfel decât un meci foarte greu, dar e genul de partidă pe care noi, jucătorii, o așteptăm de când a început turneul play-off. Întâlnim liderul, o echipă extrem de bun, dar am demonstrat și la ultimul meci cu FCSB, de la București, și în anii anteriori, că știm cum să-i batem.
Avem o echipă destul de bună și vom da totul pentru a câștiga, în fața suporterilor", a declarat Dina Grameni, înaintea partidei de la Ovidiu, de duminică seara, de la 21:00, LIVE BLOG pe www.sport.ro.
Farul - FCSB | Echipe probabile
Farul: Buzbuchi - Boli, Larie, M. Popescu, Cr. Ganea - Vînă, Queiros, Grameni - Deaconu, L. Munteanu, I. Cojocaru
FCSB: Târnovanu - V. Crețu, Ngezana, Dawa, Radunovic - Lixandru, Șut, Olaru - Alex Băluță, Oct.Popescu, Coman
- Confruntarea de la Ovidiu va fi arbitrată de Marcel Bîrsan, iar în cabina VAR va fi Iulian Dima.
"E un meci greu, toare echipele din play-off sunt foate bune. Trebuie să propunem versiunea noastră cea mai bună, să fim noi, să încercăm să facem un meci complet. Adversarul te obligă să joci ambele faze foarte bine. Mesajul meu? Să fim noi și să încercăm să facem fotbalul nostru, marcând, pentru a putea să câștigăm.
Trebuie să tratăm și faza defensivă foarte bine. Vrem să facem un meci foarte bun, care să ne aducă victoria și să ne dea speranțe pentru viitor. Pentru noi doar cele trei puncte contează. Vom încerca să facem totul ca să vină la noi", a declarat Gheorghe Hagi, într-o conferință de presă.
- Gheorghe Hagi vs FCSB în toate competiţiile: 31 de jocuri - 7 victorii - 4 remize - 20 înfrângeri.
Niciunul dintre cele 31 de dueluri nu s-a terminat fără gol marcat. În schimb, în 16 dintre aceste partide s-a înscris de cel puţin 3 ori. 40 de jucători a utilizat Farul pe durata acestui sezon, dintre care 22 au contribuit la reuşitele dobrogenilor cu cel puţin un gol şi / sau o pasă decisivă, scrie site-ul LPF.
În cazul în care va fi utilizat, Alexandru Buzbuchi va bifa meciul cu numărul 100 pe prima scenă. FCSB s-a bazat pe 30 de fotbalişti, Ştefan Târnovanu fiind singurul integralist.
Urmăriți SPORT.RO și pe Google News